Ulike

Interneto projektas Ulike.net (anksčiau buvęs žinomas kaip u-lik.com) – socialinis tinklas, kurio nariai pagal tam tikras taisykles, naudodamiesi naršyklės sąsaja ir interneto prieiga gali laisvai kurti naujus ir redaguoti iki tol sukurtus paties Ulike.net puslapius (vadinamuosius „klubus“) apie viską kas jiems patinka ar atvirkščiai – nepatinka. Šis wiki tipo turinys taip pat gali būti vertinamas bei redaguojamas tiek pačių įrašų autorių, tiek kitų Ulike.net narių. Ulike.net turinys yra orientuotas į kultūrinę terpę ir galimus skirtingos kultūrinės patirties sąlyčio taškus.

Veikimo principai

Klubai 

Klubas yra bet kurio objekto aprašymas ulike.net duomenų bazėje. Kiekvienas objektas gali būti vertinamas bet kurio registruoto ulike.net vartotojo penkiais nustatytais lygiais. Objektai vertinami ne pagal tai kaip jie sukurti, o pagal tai kiek juose aprašomi dalykai patinka / nepatinka vertintojui. Objektai taip pat gali būti laisvai redaguojami visų ulike.net vartotojų, papildant juos nauja informacija ar tikslinant seną. Esant tam tikroms aplinkybėms, kai informacija nekelia jokių abejonių, redagavimai skelbiami iškart, tačiau dalis redagavimų skelbiama tik po kitų narių patvirtinimo. Ulike klubas yra unikalus interneto puslapio ir nuorodų rinkinio į susijusius su aprašomu dalyku puslapius darinys. Klube galima matyti faktus (pavyzdžiui, jei tai pilnai sutvarkytas kino filmo aprašymas, matysite pavadinimą, turinio atpasakojimą ar trumpą recenziją, plakatą, kontekstinį vaizdo klipą, nuorodą į garso takelio ištrauką, pagrindinius raktinius žodžius (). Klubas taip pat gali būti ir išorinių atsiliepimų apie objektą santrauka, jame gali būti nuorodos į susijusias naujienas, populiarumo reitingus, kt.

Bet kuris klubas gali būti pasiekiamas pagal konkrečią užklausą paieškos sistemoje arba per bendrą navigacijos sistemą pagal žymeklius:
 Patys populiariausi
 Mažiausiai populiarūs
 Naujausias
 Labiausiai ginčytinas
 Atsitiktinis

Paieška pagal raktinius žodžius gali padėti surasti susijusių klubų sąrašus (pavyzdžiui, klubas (Filmas) ir pogrupis (Filmas –> vesternas), dar detaliau: (filmas –> vesternas –> spageti).

Vertinimai (reitingavimas) 

Prisiregistravęs vartotojas gali matyti visus tinkle egzistuojančių objektų sąrašus ir gali juos vertinti pagal nustatytą penkių pakopų skalę:
 H – Šlovės galerija (angl. Hall of Fame) (dievinamas)
 L – Mėgiamas (angl. Like)
 I – Įdomus (angl. Interest)
 D – Nemėgiamas (angl. Dislike)
 S – Gėdos stulpas (angl. Hall of Shame) (nekenčiamas)

Kiekvieną klubą vartotojas gali papildomai reitinguoti pagal einamojo momento reikšmę ir santykį su objektu:
 Dabarties pikas (angl. Pick of the Moment)
 Turiu tai (angl. I own this)
 Norėčiau įsigyti (angl. I wish I have this)
 Reikėtų pasidomėti (angl. I should dig this)
 Nedomina (angl. Not interested)

Pasiūla 

Kiekvienoje klubų kategorijoje (knygos, filmai, žmonės, muzika, menas…) sistema automatiškai generuoja rekomendacijas vartotojui, atsižvelgdama į tai kokius įrašus šis yra padaręs, naudodamasis ulike redagavimo ir įrašų kūrimo įrankiais, tuo būdu suteikdama galimybę atrasti kitus objektus, kurie galimai patiktų jam.

Kaip ir klubų reitingavimas rekomendacijos yra pateikiamos ne tik pagal tai ar patinka; galima pasirinkti ir „man neturėtų patikti“ tipo rekomendacijas.

Kaimynai 

Pagal vartotojų aktyvumo reikšmes sistema taip pat automatiškai generuoja vartotojams galimų „kaimynų“ sąrašus, tam kad norint, būtų galima atrasti panašios pasaulėžiūros ir kultūrinės tradicijos ar bendrų interesų turinčius žmones. Kiekvienas vartotojas gali laisvai užmegzti atvirus arba privačius ryšius su bet kuriuo kitu vartotoju, šiame socialiniame tinkle esančiomis patogiomis susirašinėjimo priemonėmis. Socialinė funkcija yra vienas pagrindinių Ulike.net tikslų.

Vartotojai gali sudarinėti savo „draugų sąrašus“ vertinti kitus vartotojus pagal tą pačią penkių pakopų skalę kaip ir klubus, tačiau bendrauti galima ir su neįvertintais kaimynais, nesančiais konkretaus vartotojo pasirinktų draugų sąrašuose.

Įnašai 

Įnašais vadinami bet kokie turinio kūrimo ar redagavimo veiksmai Ulike.net puslapiuose. Vartotojai gali sukurti tiek patį klubą, tiek redaguoti kitų vartotojų sukurtus, papildydami juos susijusiais klubais, paveikslėliais, nuorodomis, vaizdo ar garso medžiaga. Kai kurie veiksmai, gali būti papildomai tikrinami kitų vartotojų, turinčių moderatoriaus (Ulike.net vadinamo angl. keeper) statusą ir tik tuomet įsigalioti ar būti atmetami.

Įnašu taip pat vadinama:
 raktinių žodžių parinkimas, susiejantis kiekvieną klubą su kitais jam giminingais pagal vieną ar kitą kriterijų, taip pat leidžiantis grupuoti klubus pagal temas;
 sąsajų kūrimas, leidžiantis apjungti klubus į „visatas“, tai, pavyzdžiui, leidžia apjungti kino filmą su jame vaidinančiais aktoriais ir kitais filmo kūrėjais; miestus su valstybėmis; muzikos autorius su jų kūriniais ir taip toliau.

Visatos 

Visatos yra virtualūs atskirų klubų tolimiau ar artimiau susijusių savo turiniu ar požymiais, bei sujungtų vienas su kitu vidinėmis Ulike.net nuorodomis dariniai.

Profilis 

Profilis tai vartotojo „namų“ puslapis. Jame yra minimali informacija apie vartotoją, dalį kurios jis taip pat gali moderuoti (kita generuojama sistemos):
 Raktiniai žodžiai pagal pomėgius
 Vartojamos kalbos
 Įnašų kiekis
 Einamojo momento pasirinkimai
 Draugai
 Kaimynai

Taip pat rodoma vartojo atrinkta „siena“, kurioje atsispindi mėgiamiausi jo klubai, kitų vartotojų paliktos viešos žinutės ir komentarai.

Vartotojas gali pasirinkti rodyti savo profilio puslapyje ar ne jo dalyvavimą kitų labiausiai plačiai žinomų socialinių tinklų ar panašaus pobūdžio interneto projektų (pavyzdžiui, tokių kaip YouTube, Last.fm, Facebook, Twitter) veikloje.

Ulike.net kalbos 

Pagrindinės Ulike.net kalbos yra prancūzų ir anglų, kuriomis galima pasiekti dvi veidrodines (anglišką  ir prancūzišką ) Ulike.net svetaines.

Tačiau vidinių redagavimo kalbų yra daugiau, kiekvienas vartotojas gali nurodyti tris pagrindines jam žinomas kalbas ir kurti jomis turinį, redaguoti klubų pavadinimus savo pasirinktomis (ir keletu daugiau) kalbomis. Šių vidinių kalbų kiekis yra dinaminis dydis ir esant poreikiui gali būti papildomas.

Istorija 

 2006 m. vasarį įkurta administruojanti Ulike.net korporatyvinė draugija „Technologues culturels SAS“.
 2007 m. birželį buvo paleista nauja tinklo versija.
 2008 m. vasarį investicinis fondas „AXA Private Equity“ įsigijo dalį Ulike.net.
 2008 m. rugsėjį naujos išvaizdos paleidimas, u-lik.com tampa Ulike.net.

Palyginimai ir skirtumai 

Susumuojant visas savybes šis unikalus socialinis tinklas gali būti lyginamas su tokiais garsiais pavyzdžiais kaip Facebook ar Wikipedia.

Tačiau skirtingai nuo pastarosios, Ulike.net turinio kūrimo procedūros maksimaliai automatizuotos, lengvai perprantamos nuo pat pradžių ir tai leidžia lengvai kurti turinį bet kam, net ir neturint jokių atitinkamų įgūdžių. Be to, kitaip nei Wikipedija, Ulike.net yra ne tik enciklopedija, tačiau ir informacijos kaupiamos joje pagrindu siūlanti bendrauti ir lyginti tarpusavio kultūrinę ar socialinę patirtį vartotojams svetainė.

Šis siekis kryptingai formuoti bendravimą skirtingos kultūrinės aplinkos ir patirties sąlyčio taškų paieškos linkme skiria Ulike.net ir nuo Facebook, be to Ulike.net turinio kūrimas yra nepalyginti griežčiau reglamentuotas siūlomomis iš anksto suformuluotomis kategorijomis.

Nuorodos 
 Ulike.net portalas 
 Apie ulike.net 
 Ulike.net tinklaraštis

Šaltiniai 

Socialiniai tinklai